FI
5.8.2022
Euroopan unionin virallinen lehti
L 205/123
LIITE IV
Muutetaan komission asetuksen (EU) N:o 1321/2014 liite VI (ML osa) seuraavasti: 1)
Korvataan ML.A.302 kohdan c alakohta seuraavasti: ”c) Ilma-aluksen huolto-ohjelmaan sovelletaan seuraavaa: 1) huolto-ohjelmassa on selvästi yksilöitävä ilma-aluksen omistaja ja ilma-alus, jota ohjelma koskee, mukaan lukien mahdollisesti asennetut moottorit ja potkurit; 2) huolto-ohjelmaan on sisällyttävä vaihtoehtoisesti a) d alakohdassa tarkoitetun sovellettavan vähimmäistarkastusohjelman (MIP) sisältämät tehtävät tai tarkastukset; b) suunnitteluhyväksynnän haltijan (DAH) antamat jatkuvan lentokelpoisuuden ylläpitämistä koskevat ohjeet (ICA); c) suunnittelun vaatimustenmukaisuusilmoituksen antajan antamat jatkuvan lentokelpoisuuden ylläpitämistä koskevat ohjeet (ICA).”
2)
Korvataan ML.A.304 kohta seuraavasti: ”ML.A.304 Tiedot muutostöitä ja korjauksia varten Ilma-alusta tai komponenttia korjaavan henkilön tai organisaation on arvioitava kaikki vauriot.
Muutostyöt ja korjaukset on tehtävä käyttäen sovellettavia tietoja eli tapauksen mukaan tietoja, jotka a) virasto on hyväksynyt; b) asetuksen (EU) N:o 748/2012 liitteen I (21 osa) mukainen suunnitteluorganisaatio on hyväksynyt; c) sisältyvät asetuksen (EU) N:o 748/2012 liitteessä I (21 osa) olevassa 21.A.90B tai 21.A.431B kohdassa tarkoitettuihin vaatimuksiin; d) sisältyvät asetuksen (EU) N:o 748/2012 liitteessä I b (21 osa – Kevyt) olevassa 21L.A.62, 21L.A.102, 21L.A.202 tai 21L.A.222 kohdassa tarkoitettuihin vaatimuksiin; e) suunnittelun vaatimustenmukaisuusilmoituksen antaja ilmoittaa asetuksen (EU) N:o 748/2012 liitteen I b (21 osa – Kevyt) mukaisiksi.”
3)
Korvataan ML.A.401 kohdan b alakohta seuraavasti: ”b) Tässä liitteessä ’sovellettavilla huoltotiedoilla’ tarkoitetaan mitä tahansa seuraavista: 1. toimivaltaisen viranomaisen tai viraston julkaisemia sovellettavia vaatimuksia, menettelyjä, standardeja tai tietoja; 2. sovellettavia lentokelpoisuusmääräyksiä; 3. sovellettavia jatkuvan lentokelpoisuuden ylläpitämistä koskevia ohjeita ja muita huolto-ohjeita, jotka on antanut tyyppihyväksyntätodistuksen haltija, lisätyyppihyväksyntätodistuksen haltija, suunnittelun vaatimustenmukaisuusilmoituksen antaja tai muu organisaatio, joka julkaisee tällaisia tietoja asetuksen (EU) N:o 748/2012 liitteen I (21 osa) tai, tapauksen mukaan, liitteen I b (21 osa – Kevyt) mukaisesti; 4. niiden komponenttien osalta, jotka suunnitteluhyväksynnän haltija tai suunnittelun vaatimustenmukaisuusil­ moituksen antaja on hyväksynyt asennettaviksi, niitä sovellettavia huolto-ohjeita, jotka komponenttival­ mistajat ovat julkaisseet ja joita suunnitteluhyväksynnän haltija tai suunnittelun vaatimustenmukaisuusil­ moituksen antaja pitävät hyväksyttävinä; 5.
145.A.45 kohdan d alakohdan mukaisesti annettuja sovellettavia tietoja.”
4)
Korvataan ML.A.501 kohdan a alakohta seuraavasti: ”a) Ellei tämän asetuksen liitteessä I (M osa) olevassa F alaluvussa, liitteessä II (145 osa), liitteessä Vd (CAO osa) taikka asetuksen (EU) N:o 748/2012 liitteessä I (21 osa) olevassa 21.A.307 kohdassa tai liitteessä I b (21 osa – Kevyt) olevassa 21L.A.193 kohdassa toisin säädetä, komponentti voidaan asentaa ainoastaan, jos seuraavat ehdot täyttyvät: i)
se on tyydyttävässä kunnossa;